[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Orientafrikaj virinoj en la muzika industrio lau\u0306te kantas kontrau\u0306 vira dominado"}, {"text_idx": "#000006", "text": "\u201cVirinoj en muziko: Ni diskonigis nin en la muzika industrio tra la tuta mondo. Ankorau\u0306 persistas seksa malegaleco, seksismo kaj salajra diferenco\u201d, diris Carola Kinasha, muzikistino kaj aktivistino de Tanzanio, kiu fres\u0302date prezidis podian diskuton pri \u201cVirinoj en muziko.\u201d"}, {"text_idx": "#000008", "text": "La podia diskuto estis parto de la tritaga interkona sesio Movantoj kaj Skuantoj [Movers and Shakers] kadre de la 15-a muzika festo Sonoj de Sag\u0302o [Sauti za Busara, en la svahila] en S\u0302tonurbo de Zanzibaro, Tanzanio."}, {"text_idx": "#000009", "text": "Kinasha komencis paroli, rimarkigante, ke en Unuig\u0302inta Reg\u0302lando virinoj okupas nur 16% de la gvidantaro en la muzika industrio. Kaj kvankam haveblaj datumoj pri la stato de virinoj en muziko tra la tuta Afriko estas limigitaj, \u201cevidente ekzistas grava problemo pri vira regado en la muzika industrio\u201d, s\u0302i diris."}, {"text_idx": "#000010", "text": "Somi, j\u0302aza artistino kun radikoj en Ugando kaj Ruando, kiu nun log\u0302as alterne en Novjorko kaj Johanesburgo, priskribas, kiel malfacilege estis por s\u0302i \u2014 afrika virino en muziko \u2014 kontrau\u0306i tradicion:"}, {"text_idx": "#000011", "text": "Being part of an immigrant family and choosing a path as an artist had its challenges. I had to think carefully about when and how and in which spaces we as women are supposed to use our voices."}, {"text_idx": "#000012", "text": "Por mi, membro de enmigrinta familio, elekti vivon de artisto havis defiojn. Mi devis pensi atente pri kiam kaj kiel kaj en kiuj spacoj ni, kiel virinoj, tau\u0306ge uzu niajn voc\u0302ojn."}, {"text_idx": "#000013", "text": "Saida Karoli, unu el la plej popularaj kantistinoj en Tanzanio, kiu s\u0302telis la korojn de festc\u0302eestantoj per sia ekscitega vespera plenumo la 10-an de februaro, priparolis la krudan veron pri la nekalkuleblaj malfacilaj\u0302oj, kiujn s\u0302i alfrontis kiel virino en la tanzania muzika mondo. S\u0302i reliefigis pluroblajn maljustecojn rilate al malric\u0302a, needukita virino el la izolita vilag\u0302o Rwongwe, en la regiono c\u0302irkau\u0306 Bukoba en Tanzanio, c\u0302irkau\u0306 la Viktoria Lago."}, {"text_idx": "#000015", "text": "I\u2019m from a small village and I was an orphan. I didn\u2019t have any idea how to make it in the music industry and my manager was like my father, I believed in him wholeheartedly."}, {"text_idx": "#000017", "text": "Kun sia manag\u0302ero \u201cMuta\u201d kiel stiristo, s\u0302i vizitis landojn en la regiono, de Burundo al Ruando kaj plue al Ugando. Tiel s\u0302i farig\u0302is populara kaj plenigis muzikejojn g\u0302is tia grado, ke foje kvar homoj onidire mortis pro sufokig\u0302o. Kaj tamen lau\u0306 Karoli, s\u0302ia manag\u0302ero fitraktis s\u0302in kaj ekspulatis s\u0302iajn talentojn. Li postulis kopirajtojn de c\u0302iuj s\u0302iaj kantoj kaj albumoj:"}, {"text_idx": "#000020", "text": "Karoli malkas\u0302is, ke kvankam s\u0302ia manag\u0302ero malfermis al s\u0302i novajn pordojn, li tamen ankau\u0306 tenis s\u0302in malantau\u0306 fermitaj pordoj dum sep monatoj kvazau\u0306 kaptitinon kaj rifuzis permesi al s\u0302i paroli kun aliaj manag\u0302eroj au\u0306 produktistoj. Kiam s\u0302i finfine decidis eskapi, s\u0302i iris al la havenurbo Mwanza, kaj tie, s\u0302i diris:"}, {"text_idx": "#000022", "text": "Mi kas\u0302is min de mia fameco. Mi hontis. Mi ne sciis, kiel defendi miajn rajtojn. Mi havis neniajn rajtojn en c\u0302i tiu laboro. Kiam j\u0302urnalistoj venis por peti intervjuojn, mi nur forkuris. Mi ne povis alfronti la honton."}, {"text_idx": "#000023", "text": "Karoli, kiu ne plu laboras kun manag\u0302ero, diris ke s\u0302i esperas pri sia reveno sur la podio de Sonoj de Sag\u0302o por akceli vendojn kaj reakiri renomon por si mem post jaroj en la ombroj."}, {"text_idx": "#000024", "text": "\u2018Ni esence estas c\u0302i tie por trabati al ni novajn vojojn kiel virinoj en muziko\u2019"}, {"text_idx": "#000025", "text": "Amina Omar, c\u0302efkantistino de Siti kaj la Bando, kiu la 10-an de februaro lumigis la festan scenejon per s\u0302ia kunfanda muziko inspirita de la Taaraba (soulo de Zanzibaro), eksplicite dankis Karoli, ke s\u0302i eldiris opiniojn pri temo, kiun tre malmultaj virinoj en la regiono volas pritrakti \u2014 la diversaj formoj de fitraktado kaj turmentado, kiujn virinoj alfrontas ne nur en muziko, sed ankau\u0306 en la socio entute."}, {"text_idx": "#000026", "text": "Omar memoras, ke s\u0302i kantis en la ag\u0302o de 11 jaroj kun sia fratino Rahma, kiu jam estis premiita violonistino en s\u0302ia muzika bando. Najbaroj kaj familianoj malaprobis la muzikemon de la junulinoj, kaj fine s\u0302ia familio instigis s\u0302in edzinig\u0302i kaj naski infanojn, c\u0302ar tio estas la tradicio en Zanzibaro, insularo kie plej multaj familioj sekvas konservemajn islamajn kutimojn:"}, {"text_idx": "#000030", "text": "I love Zanzibar, I love my society, but there are good aspects to it as well as bad. I don\u2019t like the idea that women are forbidden to speak in public in my society. I don\u2019t like the position of women. I also don\u2019t like that when my society sees me succeed, some want to keep me down. When I came back to Zanzibar, I joined the Dhow Countries Music Academy and got my education, and now I know who I am. I really love singing, it\u2019s my life and it\u2019s in my blood."}, {"text_idx": "#000031", "text": "Mi amas Zanzibaron, mi amas mian socion, sed g\u0302i havas kaj bonajn kaj malbonajn flankojn. Mi ne s\u0302atas la ideon, ke virinoj ne rajtas paroli publike en mia socio. Mi ne s\u0302atas la pozicion de virinoj. Mi ankau\u0306 ne s\u0302atas, ke iuj volas min subpremi kiam mia socio vidas mian sukceson. Kiam mi revenis al Zanzibaro, mi alig\u0302is al la tiea muzika akademio [Dhow Countries Music Academy] kaj ricevis edukadon, kaj nun mi scias, kiu mi estas. Mi vere amas kantadon, g\u0302i estas mia vivo kaj g\u0302i estas en mia sango."}, {"text_idx": "#000032", "text": "Virinoj en muziko ofte serc\u0302as rolmodelojn por inspiri ililn, sed lau\u0306 Somi:"}, {"text_idx": "#000033", "text": "[W]e have so few role models as African women in music, that we\u2019re basically here to carve out new paths, to be the models for future generations. We\u2019re tasked with telling our truth(s) as African women, and there\u2019s not that many of us \u2014 it\u2019s a short list."}, {"text_idx": "#000034", "text": "Ni, afrikaj virinoj en muziko, havas tiom malmultajn rolmodelojn, ke ni esence estas c\u0302i tie por trabati al ni novajn vojojn kaj por esti modeloj por la venontaj generacioj. Ni ricevis la taskon eldiri niajn verojn kiel afrikaj virinoj, kaj ni ne multas, la listo estas mallonga."}, {"text_idx": "#000036", "text": "Siti Binti Saad, zanzibara originala Taarab-kantistino (1880-1950) el la vilag\u0302o Fumba, pioniris kiel la unua virino en Orienta Afriko, kiu registris siajn kantojn en la svahila. S\u0302i produktis pli ol 150 gramofondiskojn en Barato. Saad estis konata pro sia sursceneja ludado kun nigra vualo sur la kapo lau\u0306 la kutimo de islamaj virinoj en la \u2018svahila marbordo\u2019 (kiu etendig\u0302is de suda Somalio al Mozambiko inkluzive de la insularo de Komoroj). En mondo regata de viroj, s\u0302i insistis pri muzika vojo kaj protestis kontrau\u0306 perforto al virinoj pere de sia muziko."}, {"text_idx": "#000038", "text": "This next song is my story. And I say, a woman is your wife, is your mother, is your sister. Why beat your woman? She should be respected. She needs respect!"}, {"text_idx": "#000039", "text": "C\u0302i-sekva kanto estas mia rakonto. Kaj mi diras, virino estas via edzino, via patrino, via fratino. Kial bati vian virinon? S\u0302i estu respektata! S\u0302i bezonas respekton!"}, {"text_idx": "#000041", "text": "Arto kaj kulturoCivitanaj komunikilojMuzikoVirinoj kaj socia sekso"}, {"text_idx": "#000042", "text": "Plej novaj artikoloj pri Subsahara Afriko"}, {"text_idx": "#000043", "text": "Umasoye: lingva aktivisto kiu uzas teknologion por igi la instruadon de la lingvo Ekpeye amuza"}, {"text_idx": "#000044", "text": "Kial la svahila ne ig\u0302is unuiga lingvo de Afriko?"}, {"text_idx": "#000046", "text": "Juna kuiristo en Bakuo transformis sian apartamenton en restoracion"}, {"text_idx": "#000052", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]